Il-każi attivi jinżlu taħt l-2,000; Imutu erba' anzjani Il-każi attivi f'pajjiżna niżlu taħt l-2,000 każ wara li fil-ħin li għadda kien hemm 332 persuna li rkupraw mill-virus. Fl-istess waqt kien hemm 103 persuni li rriżultaw pożittivi għall-Covid-19 minn 2,252 swab test li saru. Intant il-Ministeru għas-Saħħa qal li matul dawn l-aħħar 24 siegħa kien hemm 4 anzjani, ilkoll irġiel ta' 68, 72, 73 u 80 sena, li mietu fl-Isptar Mater Dei waqt li kienu pożittivi għall-Covid-19. Il-Ministeru qal ukoll li sal-bieraħ ġew amministrati 166,104 doża tal-vaċċin, bi 48,933 persuna jieħdu wkoll it-tieni doża.